三瑞堂
作者：劉敞
朝代：宋

paragraphs: 甘露被草，朝陽易晞。
池蓮並蒂，及秋變衰。
獨有長松連理老益壯，十年百年仍附枝。
昔來一物足爲瑞，何況三異俱稱奇。
吳中衣冠不勝數，天意自與寧馨兒。
露乾蓮死不復見，正以青松并驗之。
凱風孝子嘗悲思，三荆兄弟傷分離。
此家遺風五十慕，物理推類誰能欺，到客爲爾俱題詩。